উত্তরা বাওকর
উত্তরা বাওকর একজন ভারতীয় মঞ্চ, চলচ্চিত্র এবং টেলিভিশন অভিনেত্রী। তিনি বেশ কয়েকটি উল্লেখযোগ্য মঞ্চ নাটকে অভিনয় করেছিলেন, এরমধ্যে আছে মুখ্যমন্ত্রী, মেনা গুরজারি, ওথেলো, তুঘলক , ছোট সাইয়াদ বড় সইয়াদ উমরাও জান ইত্যাদি। ১৯৭৮ সালে, তিনি কুসুম কুমারের হিন্দি অনুবাদে জয়বন্ত দলবির নাটক সন্ধ্যা ছায়া পরিচালনাও করেছিলেন। ১৯৮৪ সালে, তিনি সংগীত নাটক অকাদেমি পুরস্কার এবং হিন্দি থিয়েটারে অভিনয়ের জন্য ভারতের জাতীয় একাডেমী পুরস্কার জিতেছিলেন। তিনি সদাশিব আম্রপুরকর ও রেণুকা দফতরদারের সাথে দোঘি (১৯৯৫) এবং সোনালী কুলকার্নির সাথে উত্তরায়ণ (২০০৫), শেওরি (২০০৬) এবং রেস্তোঁরা (২০০৬) এর মতো মারাঠি ছবিতেও অভিনয় করেছেন। ১৯৮৯ সালে তিনি এক দিন অচানক ছবিতে অভিনয়ের জন্য সেরা সহ অভিনেত্রীর জাতীয় চলচ্চিত্র পুরস্কার পেয়েছিলেন।